Document ID: 32005D0119

Reference:
10.2.2005
LT
Europos Sąjungos oficialusis leidinys
L 37/17
EUROPOS PARLAMENTO, TARYBOS, KOMISIJOS GENERALINIŲ SEKRETORIŲ, TEISINGUMO TEISMO SEKRETORIAUS, AUDITO RŪMŲ, EUROPOS EKONOMIKOS IR SOCIALINIŲ REIKALŲ KOMITETO, REGIONŲ KOMITETO GENERALINIŲ SEKRETORIŲ IR EUROPOS OMBUDSMENO SPRENDIMAS
2005 m. sausio 26 d.
dėl Europos viešojo administravimo mokyklos organizavimo ir veiklos
(2005/119/EB)
EUROPOS PARLAMENTO, TARYBOS, KOMISIJOS GENERALINIAI SEKRETORIAI, TEISINGUMO TEISMO SEKRETORIUS, AUDITO RŪMŲ, EKONOMIKOS IR SOCIALINIŲ REIKALŲ KOMITETO, REGIONŲ KOMITETO GENERALINIAI SEKRETORIAI IR EUROPOS OMBUDSMENO ATSTOVAS,
atsižvelgdami į Europos Bendrijų pareigūnų tarnybos nuostatus ir kitų EB tarnautojų įdarbinimo sąlygas, nustatytas Tarybos reglamente (EEB, Euratomas, EAPB) Nr. 259/68 (1),
atsižvelgdami į 2005 m. sausio 26 d. Europos Parlamento, Tarybos, Komisijos, Teisingumo Teismo, Audito Rūmų, Ekonomikos ir socialinių reikalų komiteto, Regionų komiteto ir ombudsmeno sprendimą 2005/118/EB dėl Europos viešojo administravimo mokyklos steigimo (2), ypač į jo 5 straipsnį,
pasikonsultavę su Pareigūnų tarnybos nuostatų komitetu,
kadangi:
(1)
Tarpinstitucinis bendradarbiavimas profesinio mokymo srityje turi būti sustiprintas, siekiant perduoti bendrąsias vertybes Bendrijos institucijoms. Toks bendradarbiavimas turi didelę pridėtinę vertę ypač todėl, kad atveria kelius į profesinį rengimą, išplečia pasiūlą ir sumažina vienetinius kaštus.
(2)
Pagal gero valdymo principą, įgyvendinant Europos viešojo administravimo mokyklos projektą, būtina vadovautis perspektyviniu metodu, įdiegiant Europos viešojo administravimo mokyklos (toliau – mokykla), projektą.
(3)
Sprendimas įsteigti mokyklą leidžia generaliniams sekretoriams, Teisingumo Teismo sekretoriui ir Ombudsmeno atstovui nubrėžti profesinio mokymo sritis, kurios bus veikti mokykla.
(4)
Kai šį sprendimą pasirašiusi institucija imasi įgyvendinti personalo, kurį gali parengti mokykla jai patikėtoje srityje, politiką, siekiant palengvinti tokios politikos įgyvendinimą, būtina užtikrinti tai institucijai minimumą galimybių prisidėti prie mokyklos organizuojamų kursų, būtent tais atvejais, kai toks rengimas yra privalomas arba sąlygiškai būtinas tam tikrų, ypač vadybinių, pareigų atlikimui.
(5)
Kaip ir bet kuris kitas specialistų rengimo organas, mokykla turi pasinaudoti bendradarbiavimo europiniame lygmenyje, per mokymo tinklus, privalumais.
(6)
Būtina patikslinti mokyklos administracinio pavaldumo Europos Bendrijų personalo atrankos biurui formas, vadovaujantis sprendimo dėl mokyklos steigimo 4 straipsnyje apibrėžto pavaldumo nuostatomis,
NUSPRENDĖ:
1 straipsnis
Europos viešojo administravimo mokyklos uždaviniai
1.   Europos viešojo administravimo mokykla (toliau – mokykla) sprendimą dėl mokyklos steigimo pasirašiusiųjų institucijų (toliau – institucijos), lėšomis rengia, organizuoja ir vertina šias profesinio rengimo formas:
a)
vadybos kursus valstybės pareigūnams ir tarnautojams, kurie kviečiami arba kurie galėtų būti kviečiami į pareigas;
b)
įvadinius kursus naujai priimtiems darbuotojams;
c)
privalomą pasirengimą, numatytą tarnybos nuostatų 45a straipsnyje, pereinant iš vienos pareigybių grupės į kitą.
2.   Greta vadybos kursų ir įvadinių kursų naujai priimtiems darbuotojams, aptartų šio straipsnio 1 dalies a ir b punktuose, kiekviena institucija gali pagal poreikį organizuoti papildomus kursus, kurie prisidės prie mokyklos organizuojamų kursų. Šio straipsnio 1 dalyje c punkte nurodytas mokymas yra išimtinai priskiriami mokyklai.
2 straipsnis
Institucijų prievolės
1.   Institucijos vadovybė, turinti teisę skirti atsakingus darbuotojus, skiria mokyklai tam tikrą pakankamą skaičių pareigūnų – pranešėjų direktorių valdybos patvirtintomis sąlygomis, pagal 7 straipsnio g punkto nuostatą.
2.   Mokyklos prašymu ir pagal savo galimybes institucijos skiria mokyklai mokymo patalpas direktorių valdybos nustatytomis sąlygomis.
3 straipsnis
Kitos paslaugos
1.   Raštišku mokyklos direktoriaus ir bet kurios kitos EB institucijos, biuro ar agentūros susitarimu, pastariesiems paprašius, mokykla gali leisti, jų darbuotojams juos lankyti kursus, skirtus institucijų darbuotojams, jei yra laisvų vietų.
2.   Ypatingu profesinio rengimo organizavimo, aptarto 1 straipsnio 1 dalies c punkte, atveju tam tikras vietų skaičius kasmet paliekamas EB institucijoms, biurams ir agentūroms pagal jų pareikštą poreikį, siekiant užtikrinti, kad pagal Tarnybos nuostatų 45a straipsnio nuostatas visiems ten dirbantiems valstybės pareigūnams būtų sudarytos vienodos galimybės. Vietų skaičių bei įnašo dydį kasmet nustato direktorių valdyba.
3.   Esant raštiškam susitarimui, mokykla gali įtraukti į mokymo programą kursus, kurių pageidauja EB institucija, biuras ar agentūra, jei tik tokia priemonė netrukdo būti numatytos mokyklos teikiamų paslaugų finansinės sąlygos, kurios turi būti iš anksto pateikiamos tvirtinti direktorių valdybai.
4.   Reikalui esant ir gavus institucijos ar kitos EB organizacijos, biuro ar agentūros prašymą, mokykla savo kompetencijos ribose gali teikti pagalbą profesinio rengimo organizavimo klausimais arba bet kuriomis kitomis veiklos formomis, jei tam yra susitarimas su mokyklos direktoriumi ir jei jame yra aptartos tokios paslaugos finansavimo sąlygos.
4 straipsnis
Pretenzijos ir prašymai
1.   Mokyklos direktorius vykdo įgaliojimus, kurie yra perduoti atsakingų darbuotojų skyrimo teisę turinčiai institucijai pagal tarnybos nuostatų 90 straipsnį, spręsdamas visus klausimus, susijusius su prašymais arba pretenzijomis dėl mokyklos uždavinių vykdymo.
2.   Atsiradus tokioms pretenzijoms, mokyklos direktorius užklausia direktorių valdybos pirmininką dėl jo ketinimų patvirtinti pirminį nutarimą.
3   Mokykla atsako į visus prašymus, gautus iš ombudsmeno, susijusius su visais klausimais, kurių sprendimas yra šiame sprendime apibrėžtoje jos kompetencijoje.
5 straipsnis
Veiklos organizavimas
1.   Paprastai mokykla organizuoja kursus Briuselyje arba Liuksemburge. Gali būti svarstoma ir kita kursų vieta, vadovaujantis gero valdymo principu.
2.   Direktorių valdyba prižiūri, kad į kursus būtų vienodomis teisėmis priimami įvairių institucijų darbuotojai. Ji ypač rūpinasi, kad mokykla suteiktų pakankamą skaičių vietų kursų lankytojams iš institucijos, kuriai būtinas privalomas arba sąlyginai reikalaujamas tam tikrų, ypač vadybinių, pareigų atlikimui, specialistų rengimas, kurį organizuoti pavesta mokyklai. Atsižvelgdama į savo veiklos metinį planą, suinteresuota institucija pateikia savo poreikius pirmiau minėtose srityse. Sudarant metinius darbo planus, atitinkama pirmenybė teikiama tokių kursų organizavimui.
3.   Specifiniu ar pereinamuoju laikotarpiu atsiradus specifinėms reikmėms, institucija gali kreiptis į mokyklą, prašydama priimti į kursus tam tikrą skaičių lankytojų, viršijantį jai skirtą kvotą, atitinkančią darbuotojų skaičių, tačiau tokiu atveju ji privalo mokyklai pervesti atitinkamas lėšas finansavimui. Taikoma 3 straipsnio 2 dalies nuostata.
4.   Mokykla gali bendradarbiauti su kitomis viešojo administravimo specialistus rengiančiomis mokyklomis, institutais arba universitetais, veikiančiais toje pat srityje. Į šį bendradarbiavimą gali būti įtraukiami praktinių stažuočių mainai.
6 straipsnis
Valdyba
Per laikotarpį, kol mokykla pavaldi Europos Bendrijų personalo atrankos biurui (toliau –Biuras), mokyklos direktorių valdybos funkciją vykdo Biuras, vadovaudamasis Europos Parlamento, Tarybos ir Komisijos generalinių sekretorių, Teisingumo Teismo sekretoriaus, Audito Rūmų, Ekonomikos ir socialinių reikalų komiteto, Regionų komiteto generalinių sekretorių, Europos Ombudsmeno atstovo Sprendimo 2002/621/EB 5 straipsnio taisyklėmis (3).
7 straipsnis
Valdybos uždaviniai
Bendrais institucijų interesais direktorių valdyba vykdo šiuos uždavinius:
a)
kvalifikuota balsų dauguma tvirtina mokyklos darbo taisykles;
b)
mokyklos direktoriaus teikimu, paprasta balsų dauguma tvirtina mokyklos organizacinę struktūrą;
c)
sudaro biudžetą ir, pateikusi tvirtinimui paprasta balsų dauguma, mokyklos direktoriaus parengto projekto pagrindu, sudaro mokyklos pajamų – išlaidų sąmatą, kurią perduoda Komisijai, rengiančiai Komisijos pajamų – išlaidų sąmatą; taip pat ji pateikia Komisijai siūlymus dėl mokyklos etatų pakeitimų, jei mano esant reikalinga tai daryti;
d)
paprasta balsų dauguma tvirtina pobūdį ir įkainius papildomų paslaugų, kurias mokykla gali teikti institucijoms, organams, biurams ir agentūroms už atlygį, o taip pat sąlygas, kuriomis mokykla tai gali daryti;
e)
vienbalsiai tvirtina darbo programą, sudarytą mokyklos direktoriaus siūlymu. Į darbo programą taip pat įtraukiamos tiesiogiai su specialistų rengimu nesusijusios paslaugos;
f)
mokyklos direktoriaus parengto projekto pagrindu kvalifikuota balsų dauguma tvirtina metinę mokyklos valdymo veiklos ataskaitą pagal visus pajamų ir išlaidų straipsnius, kuriuose atsispindi mokyklos atlikti darbai ir suteiktos paslaugos. Iki kiekvienų metų gegužės 1 d. ji pateikia institucijoms ataskaitą už ankstesnįjį ataskaitinį laikotarpį, sudarytą remiantis analitinės buhalterinės apskaitos metodu;
g)
įvertinusi specialistų rengimo poreikius, kvalifikuota balsų dauguma nustato sąlygas, kuriomis kiekviena institucija skirs mokyklai atitinkamą skaičių pareigūnų – pranešėjų.
8 straipsnis
Darbuotojų skyrimas
1.   Mokyklos pavaldumo Biurui laikotarpiu mokyklos direktoriaus pareigas eina Biuro direktorius.
2.   Mokyklos direktoriui suteikta teisė priimti į darbą ir atleisti mokyklos darbuotojus.
3.   Mokyklos direktorius informuoja direktorių valdybą apie priimamus ir atleidžiamus darbuotojus, pasirašomas sutartis, skyrimą į aukštesnes pareigas arba nuobaudas pareigūnams ar kitiems tarnautojams.
4.   Apie visus laisvus etatus mokykloje informuojami visų EB institucijų pareigūnai, kai tik skyrimo teisę turinti organizacija priima sprendimą dėl tokios vietos skyrimo.
5.   Uždavinių, laikomų neesminiais, vykdymui mokykla gali pasitelkti darbuotojus pagal sutartis, sudaromas Europos Bendrijų kitų tarnautojų įdarbinimo tvarkos 3a straipsnio 1 dalies c punkte nurodytomis sąlygomis.
9 straipsnis
Mokyklos direktoriaus pareigos ir personalo valdymas
1.   Direktorius atsakingas už tinkamą mokyklos darbą. Direktorių valdybos įgaliojimų ribose jis pavaldus šiai valdybai. Jis privalo užtikrinti direktorių valdybos sekretoriato darbą, atsiskaito direktorių valdybai už savo pareigų vykdymą ir jai teikia pasiūlymus dėl mokyklos darbo gerinimo.
2.   Visos administracinės procedūros, susijusios su einamuoju personalo valdymu, būtent darbo užmokesčio ir atostogų klausimai, ligonių kasos, nelaimingų atsitikimų ir pensijų klausimai, vykdomi tokiomis pat sąlygomis, kaip ir Komisijos pareigūnams ir tarnautojams. Šis sąrašas nėra baigtinis ir visais kitais atvejais mokykla gali tartis su Komisija.
10 straipsnis
Mokyklos vadovas
1.   Kol mokykla pavaldi Biurui, Komisija skiria mokyklos vadovą, jo kandidatūrą suderinusi su Biuro direktorių valdyba ir gavusi jos pritarimą, priimtą paprasta balsų dauguma. Kol bus paskirtas mokyklos vadovas, direktorių valdyba aktyviai įtraukiama į visas procedūras, konkrečiai į informacijos apie laisvas darbo vietas parengimą ir kandidatūrų svarstymą.
2.   Mokyklos vadovas, vadovaujant direktoriui, atsako už sprendimo dėl Europos viešojo administravimo mokyklos steigimo 2 straipsnyje apibrėžtų uždavinių vykdymą. Jis dalyvauja direktorių valdybos posėdžiuose, aptariant su jo įgaliojimais susijusius klausimus.
11 straipsnis
Finansavimas
1.   Mokyklai skiriama dotacija, kurios bendra suma nurodyta atskira Komisijos vidaus finansavimo dalies biudžeto eilute, detaliai išdėstyta tos dalies priede. Priedas pateikiamas pajamų – išlaidų sąmatos, suskirstytos tokia pat tvarka kaip ir atskiros biudžeto dalys, pavidalu.
2.   Mokyklos etatų lentelė pridedama prie Komisijos etatų lentelės.
3.   Valdybos teikimu Komisija priede nurodytam mokyklos kreditavimui perduoda mokyklos direktoriui galias naudoti lėšas bei nustato šių galių ribas. Ataskaitinių metų gale apie lėšas, kurias mokykla gauna teikdama paslaugas už atlygį, direktorių valdyba informuoja už biudžetą atsakingą organą, priedo biudžetinėje eilutėje nurodydama, kaip buvo paskirstytos tokiu būdu gautos sumos.
4.   Mokyklos biudžetas suformuojamas ir vykdomas vadovaujantis Tarybos reglamentu (EB, Euratomas) Nr. 1605/2002 (4).
5.   Kol mokykla pavaldi Biurui, šio straipsnio 1–4 dalyse aptarti finansiniai klausimai, o būtent mokyklos dotavimas ir jos etatai, tvarkomi atsižvelgiant į Biuro biudžetą. Visi su tuo susiję potvarkiai yra vykdytini. Kad būtų lengviau nustatyti mokyklai skirtinų išteklių apimtį, nepažeidžiant lėšų naudojimo normų, mokyklos etatai nurodomi Biuro etatų lentelėje atskirose eilutėse, o specialūs asignavimai mokyklos administravimui pateikiami IV priede atskiru straipsniu.
12 straipsnis
Uždavinių persvarstymas
1.   Šio sprendimo 1 straipsnio 1 dalyje nurodyti uždaviniai gali būti peržiūrėti ne ankščiau kaip praėjus trejiems metams nuo mokyklos įsteigimo.
2.   Valdybos teikimu, pagrįstu direktoriaus parengta detalia ataskaita ir patvirtintu kvalifikuota balsų dauguma, apibrėžta Sprendimo 2002/621/EB 5 straipsnio 6 dalyje, mokyklos uždaviniai gali būti persvarstyti gavus generalinių sekretorių, Teisingumo Teismo sekretoriaus ir Ombudsmeno atstovo vienbalsį pritarimą.
13 straipsnis
Pavaldumo Biurui persvarstymas
1.   Ne vėliau kaip iki trečiųjų mokyklos veiklos metų pabaigos Biuro direktorius pateikia direktorių valdybai svarstyti detalų pranešimą apie mokyklos pavaldumą Biurui. Direktorių valdyba sprendimu, priimtu mokyklos įsteigimo nutarimo 4 straipsnio 3 dalyje numatytomis sąlygomis, turi būti panaikintas mokyklos pavaldumas šiai institucijai. Jei Direktorių valdyba nuspręs ir toliau palikti tokį pavaldumą, ji turės pateikti motyvuojantį pagrindimą.
2.   Tuo atveju, kai direktorių valdyba 1 dalyje numatyta tvarka nusprendžia pratęsti esamą mokyklos pavaldumą, savo priimtame sprendime ji turi nurodyti terminą, per kurį šis klausimas bus peržiūrėtasis naujo apsvarstytas.
14 straipsnis
Įsigaliojimas
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje, 2005 m. sausio 26 d.
Europos Parlamento vardu
generalinis sekretorius
Julian PRIESTLEY
Komisijos vardu
generalinis sekretorius
David O’SULLIVAN
Audito Rūmų vardu
generalinis sekretorius
Michel HERVÉ
Regionų komiteto vardu
generalinis sekretorius
Gerhard STAHL
Tarybos vardu
generalinio sekretoriaus pavaduotojas
Pierre DE BOISSIEU
Teisingumo Teismo vardu
sekretorius
Roger GRASS
Ekonomikos ir socialinių reikalų komiteto vardu
generalinis sekretorius
Patrick VENTURINI
Europos Ombudsmenas
Nikiforos DIAMANDOUROS
(1)  OL L 56, 1968 3 4, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 31/2005 (OL L 8, 2005 1 12, p. 1).
(2)  Žr. šio Oficialiojo leidinio 14 puslapį
(3)  OL L 197, 2002 7 26, p. 56.
(4)  OL L 248, 2002 9 16, p. 1.

Summary:
Europos viešojo administravimo mokykla
Europos viešojo administravimo mokykla
 
DOKUMENTAI, KURIŲ SANTRAUKA PATEIKIAMA:
Sprendimas 2005/118/EB, kuriuo steigiama Europos viešojo administravimo mokykla
Sprendimas 2005/119/EB – Europos viešojo administravimo mokyklos organizavimas ir veikla
KOKS ŠIŲ SPRENDIMŲ TIKSLAS?
Sprendimu 2005/118/EB įsteigiama Europos viešojo administravimo mokykla siekiant, kad šį sprendimą pasirašiusiosios institucijos (Europos Parlamentas, Taryba, Europos Komisija, Europos Sąjungos Teisingumo Teismas, Europos Audito Rūmai, Europos ekonomikos ir socialinių reikalų komitetas, Europos regionų komitetas ir Europos ombudsmenas) sustiprintų investicijas į savo darbuotojų profesinį tobulinimą.  Sprendimu 2005/119/EB nustatomos mokyklos organizavimo ir veiklos taisyklės.  
PAGRINDINIAI ASPEKTAI
Paskirtis
Ši tarpinstitucinė mokykla organizuoja profesinio rengimo veiklą, kuria gerinami žmonių, dirbančių šį sprendimą pasirašiusiose institucijose, įgūdžiai ir žinios. Taip siekiama perduoti ES institucijoms bendras vertybes. Mokykla atsakinga už šiuo dalykus:ji rengia, organizuoja profesinio rengimo veiklą ir vertina jos rezultatus;  sudaro galimybes dalyvauti kitų įstaigų organizuojamuose mokymuose;  gali vykdyti visus su jos paskirtimi susijusius arba ją remiančius uždavinius.  Profesinio rengimo formos Mokykla siūlo šias profesinio rengimo formas:vadybos kursus asmenims, kurie kviečiami (arba kurie galėtų būti kviečiami) į vadovaujančias pareigas;įvadinius kursus naujai priimtiems darbuotojams;privalomą pasirengimą pereinant iš vienos pareigybių grupės į kitą, pavyzdžiui, pereinant iš kanceliarijos ar sekretoriato į vadovaujančias pareigas.  Institucijos gali savo nuožiūra organizuoti papildomus kursus, kurie labiau atitiktų jų konkrečius poreikius.  Be to, mokykla gali siūlyti kursus, kurių prašo kitos ES institucijos, biurai ir agentūros, jei jie netrukdo organizuoti institucijoms skirtų kursų.  Pranešėjai ir mokymo vietosŠį sprendimą pasirašiusiosios institucijos skiria pareigūnus – pranešėjus.  Paprastai kursai organizuojami Briuselyje ir Liuksemburge, bet mokymai gali vykti ir kitose vietose.  Veiklos organizavimasMokyklos direktorių valdyba turi užtikrinti, kad į kursus būtų vienodomis teisėmis priimami įvairių institucijų darbuotojai.  Mokykla turi užtikrinti, kad būtų skirtas minimalus vietų skaičius kursų lankytojams iš institucijos, kuriai būtinas privalomas arba sąlyginai reikalaujamas mokymas tam tikrų, ypač vadybinių, pareigų atlikimui.  Specifiniu ar pereinamuoju laikotarpiu atsiradus specifinėms reikmėms mokyklai gali tekti priimti daugiau kursų lankytojų nei įprastai. Tokiu atveju atitinkamos institucijos privalo mokyklai pervesti būtinas lėšas finansavimui.  Mokykla gali bendradarbiauti su kitomis mokyklomis, institutais arba universitetais, veikiančiais toje pat srityje.  ValdymasMokykla yra pavaldi Europos personalo atrankos tarnybai (EPSO). Tai reiškia, kad:tarnybos valdyba atlieka mokyklos valdybos vaidmenį;tarnybos direktorius yra taip pat mokyklos direktorius ir yra atsakingas už darbuotojų skyrimą;mokyklos personalas yra skiriamas iš tarnybos etatų;mokyklos pajamos ir išlaidos yra įtrauktos į tarnybos biudžetą.  Valdyba priima sprendimus šiais klausimais:mokyklos veikimas,jos struktūra,jos biudžetas ir metinė mokyklos valdymo veiklos ataskaita,veiklos planas,mokyklos paslaugų įkainiai irsąlygos, kuriomis kiekviena institucija skiria mokyklai atitinkamą skaičių pareigūnų – pranešėjų.  
NUO KADA TAIKOMI ŠIE SPRENDIMAI?
Sprendimas 2005/118/EB ir Sprendimas 2005/119/EB abu taikomi nuo 2005 m. vasario 10 d.
KONTEKSTAS
Daugiau informacijos žr.:Europos viešojo administravimo mokykla (Europa).  
PAGRINDINIAI DOKUMENTAI
2005 m. sausio 26 d. Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto, Regionų komiteto ir Ombudsmeno sprendimas 2005/118/EB, skelbiantis Europos viešojo administravimo mokyklos steigimą (OL L 37, 2005 2 10, p. 14–16)
2005 m. sausio 26 d. Europos Parlamento, Tarybos, Komisijos generalinių sekretorių, Teisingumo Teismo sekretoriaus, Audito Rūmų, Europos ekonomikos ir socialinių reikalų komiteto, Regionų komiteto generalinių sekretorių ir Europos ombudsmeno sprendimas 2005/119/EB, dėl Europos viešojo administravimo mokyklos organizavimo ir veiklos (OL L 37, 2005 2 10, p. 17–20)
paskutinis atnaujinimas 07.11.2017